Porsche Panamericana

Porsche Panamericana er en konseptbil fra den tyske bilprodusenten Porsche, bygget i 1992. Panamericana var aldri ment som noe annet enn en designstudie på en kommende generasjon 911, og ble utviklet av Harm Lagaay og Ulrich Betz som henholdsvis designer og teknisk sjef. Lagaay var allerede kjent som designer av Porsche 924, og hadde også arbeidet med Ford Escort, Sierra og Scorpio, mens Betz hadde arbeidet med utviklingen av flere modeller for Porsche.

Det var tanker om å produsere Panamericana i et lite antall i 1992, men Porsches stadig større økonomiske krise satte en brå stopper for disse tankene. Flere senere modeller, blant annet 911 Targa og Boxster har dog hentet inspirasjon fra Panamericana, som ble presentert første gang på den internasjonale bilutstillingen i Frankfurt am Main i 1992, etter en utviklingsperiode på bare seks måneder.

Bilen var bygget på plattformen fra 911 Carrera 4, og karosseriet var bygget av plast og karbonfiber. Tredelte Speedline-felger ble utviklet spesielt for modellen, og den var laget for å utstyres med en rekke ulike takkonfigurasjoner.

 Eksterne lenker 
 Bilder av Panamericana (russisk)

Kategori:Porsche-modeller
Porsche Panamericana
Kategori:Bilmodeller introdusert i 1992